રેડિયો પાકિસ્તાનનાં સમાચાર અનુસાર શરીફે કહ્યું કે અમારૂ હૃદય અમારા કાશ્મીરી ભાઇઓ સાથે ધડકે છે. તેમણે કાશ્મીરનાં પાકિસ્તાનનો અભિન્ન હિસ્સો ગણાવ્યુ અને કહ્યું કે દુનિયાને કાશ્મીરની નીતિના મુદ્દે ભારતને કહેવું જોઇએ કે હવે બહુ થયું. પાકિસ્તાની વડાપ્રધાને દાવો કર્યો કે ઉર્જાવાન અને જાદુઇ કાશ્મીરી નેતા બુરહાન વાનીએ કાશ્મીરનાં આંદોલનને એક નવો વળાંક આપ્યો હતો. તેમણે 8 જુલાઇએ સુરક્ષા દળોનાં હાથે વાનીનાં મોત અંગે કાશ્મીરમાં ચાલુ થયેલા વિરોધ પ્રદર્શનોને જોતા ત્યાંનાં લોકો પર ભારતની કથિત આક્રમકતા મુદ્દે અફસોસ વ્યક્ત કર્યો હતો.